Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Andrija Bilokapić, provincijal 098 591 330 ili e-masil: jandrija49@yahoo.com ; fra Josip Sopta, ex provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
i fra Tomislav Ćurić knjižničar
Zadar, 24. lipnja 2012.

27(127)2012.

Evanđelje Lk 1, 57-66.80 Ivan mu je ime!
Čitanje svetog Evanđelja po Luki Elizabeti se navršilo vrijeme da rodi. I porodi sina. Kad su njezini susjedi i rođaci čuli da joj Gospodin obilno iskaza dobrotu, radovahu se s njome. Osmoga se dana okupe da obrežu dječaka. Htjedoše ga prozvati imenom njegova oca – Zaharija, no mati se njegova usprotivi: »Nipošto, nego zvat će se Ivan!« Rekoše joj na to: »Ta nikoga nema od tvoje rodbine koji bi se tako zvao.« Tada znakovima upitaju oca kojim ga imenom želi prozvati. On zaiska pločicu i napisa »Ivan mu je ime!« Svi se začude, a njemu se umah otvoriše usta i jezik te progovori blagoslivljajući Boga. Strah obuze sve njihove susjede, a po svem su se Gorju judejskom razglašavali svi ti događaji. I koji su god čuli, razmišljahu o tome pitajući se: »Što li će biti od ovoga djeteta?« Uistinu, ruka Gospodnja bijaše s njime. Dječak je međutim rastao i duhom jačao. Boravio je u pustinji sve do dana svoga javnog nastupa pred Izraelom. Riječ Gospodnja.

Proročki na Ivanu
Ivan je prorok izmjene iz starog u novi. On osjeća blagoslov novog vremena, ali vezan je na dobru tradiciju starih vremena. Kao što je imao istančani osjećaj za novo, vlastita zadaća bila mu je da zadrži vrijedne stvari prošlosti i da to živi. Ako je to Ivanu uspjelo, nama može biti putokaz. Jer mi trebamo ljude koji nas potiču na pokret prema novome, ali nas potiču i od staroga uzeti sve što je dobro. Ivanu je to uspjelo.
http://www.don-ivica.net

Rođenje sv. Ivana Krstitelja (24. lipnja) »I više nego prorok«
Crkva slavi samo tri rođendana svojih uzora: Isusa, Marije i Ivana Krstitelja. Ivan postaje poseban signal za novost koju Stvoritelj po njemu izvodi. Odabran je da bude »i više nego prorok« (Mt 11, 9). Naviještao je nadolazak Božjega kraljevstva po Isusu iz Nazareta. Riječju, krštavanjem i osobnim životom poticao je na velike promjene.
Prorok u službi svjetlosti
Tekst knjige Izaije proroka od 40. do 55. poglavlja pripisuje se čovjeku Duha Božjega koji je djelovao u narodu Hebreja za vrijeme babilonskoga zarobljeništva nakon razorenja Jeruzalema 587. godine prije Krista pa do povratka u svoju djedovinu nakon 538. pr. Kr. Piscu su kasnije dali ime Drugi Izaija. U njegovu tekstu nalaze se četiri pjesme o »Sluzi Božjemu-Jahvinu«. U nijednoj pjesmi nema naznake tko bi zapravo bio taj sluga. Je li autor mislio na pojedinca, na svoj narod, na samoga sebe, možda na nekoga idealnog kralja ili Mesiju? Stječe se dojam kako je svjesno izabran način govora koji to skriva, pa bi se novo pitanje moglo postaviti ovako: Što tu govori Bog? Kakva je proročka riječ upućena sluzi Božjem i kakvo je njegovo poslanje? Za današnju svetkovinu pred nama je tekst iz druge pjesme o »Sluzi Jahvinu«. Pojam »sluge« je opterećen zbog asocijacije na ropsko služenje gospodarima pa je opasnost da se slična ovisnost čovjeka pripiše takvoj ovisnosti o Bogu. Međutim, Stvoritelj nije ljude stvorio zato da mu ropski služe, već da s njime prijateljuju i da budu njegovi sustvaratelji. To im on objavljuje po svome Svetom Duhu i upućuje ih na put koji vodi tom ostvarenju. To se može iščitati iz teksta druge pjesme o Sluzi Jahvinu. Sluga je predstavljen kao iz »krila materina« izabrani prorok, koji od Boga ima poslanje da donese »svjetlost narodima... do nakraj zemlje«. Zbog toga je časno biti u službi Boga-Jahve, ali je i zahtjevno, teško, jer Božji poslanik nailazi na iskustvo umora i klonuća zbog protivljenja pa se dogodi da i sebi reče: »Zaludu sam se trudio, nizašto naprezao snagu«, ali se i tada prepušta Bogu, jer vjeruje da u biti od njega dolazi promjena-obraćenje u ljudskije.
Snažna osobnost Ivana Krstitelja
Židovski svećenik Zaharija i njegova žena Elizabeta bili su već ostarjeli a nisu imali potomaka. Zbog toga su patili. Zahariji u viđenju Božji glasnik Gabrijel reče da će njegova žena ipak zatrudnjeti. Zaharija u to nije povjerovao. Zbog nevjere zanijemi. Evanđelist Luka, u ulomku za ovu svetkovinu, opisuje kako se Božje obećanje ispunilo te da je kod rođenja djeteta Zaharija opet progovorio i Bogu zahvaljivao. U ulomku nije naveden Zaharijin hvalospjev u kojem se, uz ostalo, nalaze i ove proročanske riječi: »A ti, dijete, prorok ćeš se Svevišnjega zvati jer ćeš ići pred Gospodinom da mu pripraviš putove, da pružiš spoznaju spasenja narodu njegovu po otpuštenju grijeha njihovih« (Lk 1, 76-77). U tim riječima sadržan je čitav Ivanov životni program. Prije javnoga djelovanja živio je u pustinji. Kad je osjetio Božje nadahnuće odlučio se za propovijedanje temeljite promjene načina života svoga naroda. Imao je velik utjecaj. U znak čežnje za promjenom-obraćenjem mnoštvo ljudi se kod njega krštavalo, čak i sam Isus. Krstitelj postaje sve svjesniji kako on pripravlja put »jaganjcu Božjem«, kojeg je prepoznao u Isusu iz Nazareta. Kod farizeja i svećeničkih krugova nailazi na suprotstavljanje. Zamjera se i kralju Herodu zbog toga što mu je spočitavao nemoralan način života. Taj ga daje uhititi i strpati u zatvor. Ivan dolazi u krizu vjere pa šalje učenike k Isusu da provjere je li on Mesija? Isus se pred narodom najpohvalnije izražavao o Ivanu. Ohrabren vijestima Krstitelj ostaje dosljedan i nepopustljiv pa Herod na nagovor nezakonite žene naredi da mu se odsječe glava. Ivo Martinić

12. nedjelja kroz godinu B (Mk 4,35-41)
Popričesna meditacija
Apostoli se bore s vjetrom i olujom. Tek kad su njihove snage iscrpljene, tek kad više nemaju pouzdanja u svoje ribarsko i mornarsko iskustvo, tada se u njima rađa vjera u onoga koji je stalno pored njih. Bude ga tek kad su spoznali da sami ne mogu biti spasitelji.
Evanđeoski događaj vjerno oslikava i naše živote. Zapadamo u teškoće, u situacije koje nazivamo bezizlaznima. Dok mislimo da možemo sami, Isus spava pored nas. Priznamo li Isusa Bogom i Spasiteljem, on je tog tenutka za nas Bog i Spasitelj na djelu.
“I smiri se vjetar i nasta velika utiha.” Tom je rečenicom opisano utihnuće oluje i stanje učenika. Isus upućuje riječ prijekora: “Kako nemate vjere?” Opominje da vjera ne smije biti uplašena nevoljama koje donosi život i zlom koje susrećemo.
Gospodine Isuse Kriste! Htio bih da to nikad ne zaboravim. Oluja će uvijek biti, povećavat će se neprilike, ali Ti si na uzglavlju lađice i čekaš da budeš Bog i Spasitelj na djelu.
Priredio: Dario Miletić

Fra Nikica Devčić i fra Gabrijel Škibola
biti će ređeni za svećenike u katedrali sv. Stošije u četvrtak 28. lipnjaa 2012. u 19 sati. Pozivamo Vas da dođete na ređenje gdje će biti još ređeni dvojica zadarski đakona: Ive Perković i Šime Zrilić za svećenike. Taj dan mi nemamo navečer Misu u 20 sati.

'PUT VJERE I NADE' – POTRESNO SVJEDOČANSTVO 'PREŽIVIO SAM VUKOVAR I OVČARU'
I naš samostan sv. Frane u Zadru u nedjelju 24. lipnja nakon misnog slavlja u 20,00 sati otvara vrata svjedočanstvu Božje pobjede u životu hrvatskog čovjeka.
'Put vjere i nade' je jedinstveni hrvatski vjerničko-domoljubni projekt čiji je nositelj Vilim Karlović, hrvatski časnik i vojni zapovjednik, branitelj koji je prošao hrvatska ratišta od Vukovara do Dubrovnika. Taj dobitnik visokih državnih odlikovanja autor je knjige 'Preživio sam Vukovar i Ovčaru'. Karlović je jedan od šestorice preživjelih s Ovčare, najvećeg stratišta hrvatskog naroda u Domovinskom ratu. Karlović u knjizi opisuje mučno stradanje našeg naroda u Vukovaru, koje mučenje je i sam doživio, proživljene torture na Ovčari, zarobljavanje na Veleprometu i logoru u Srijemskoj Mitrovici.
Knjiga je i zapis vapaja i molitve Bogu i Majci Božjoj kojima Karlović zahvaljuje za spas od četničkog pokolja; tri puta je čudesno spašen iz ruke krvnika. I brat Karlovića Antonijo vodi se kao nestao u Domovinskom ratu, stradao je kod Petrinje sa svega 17 godina kao drgovoljac.
Projekt je diljem Hrvatske i u hrvatskim katoličkim misijama predstavljen 60 puta. Sa suborcem i suatorom knjige Srećkom Karićem promiče punu istinu o Domovinskom ratu, raskrinkava podmetnute zablude hrvatskom narodu o obrani naše zemlje. Do sada ih je poslušalo 5000 ljudi, uz poticaje svih da nastave promicati 'Put vjere i nade'. To je govor oslobađajuće istine za Hrvatsku i naš narod. Izlaganje je prožeto duhovnom dimenzijom, s naglaskom na dokazima kako Božja prisutnost i djelovanje mogu učiniti ljudima nemoguće i potvrditi istinu 'Bogu je sve moguće'. U to se nebrojeno puta u mučeničkoj povijesti naše domovine uvjerio i hrvatski narod.
Bit će moguće i kupiti knjigu 'Preživio sam Vukovar i Ovčaru' u iznosu od 49,90 kn.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 24. VI. 2012. XII. NKG, ROĐENJE IVANA KRSTITELJA slavlje u župi sv. Ivana Krstelja na Relji Mise su u 7, 9, 10:30 i 19 h – vidi plakatPonedjeljak 25. VI. Vilim, Henrik
Utorak 26. VI. Ivan i Pavao — pobožnosti molitve sv. Anti . Molitva Krunicom za pravdu i Mir u 19,30 i Misa u 20 h
Srijeda 27. VI. Ćiril Aleksandrijski
Četvrtak 28. VI. Irenej b. m. Ređenje u Katedrali u 19 sati četvorice đakona za svećenika Među njima su i naši fra Nikica Devčić i Gabriel Škibola. Kod nas nema Mise u 20 sati.
Petak 29. VI. Sv. Petar i Pavao - Klanjanje poslije mise kod nas. Na Ploči fešta. Mise su u 10 i 19 sati. Večernju Misu predvodi fra Andrija Bilokapić naš provincijal.
Subota 30. VI . Rimski prvomučenici,
Nedjelja 1. VII. 2012. XIII. NKG,
NEDJELJNE SU MISE u 8,30 u 10 i u 20 sati
Svaki dan je misa u 7 i u 20 sati.
Služba časova (časoslov): svagdanom u sv. Misi,
Petkom klanjanje poslije mise.
Prve nedjelje u mjesecu sastanak s FSR-om sat vremena prije večernje mise.
KRUNICA svaki dan u 19,30 sati. - LIPANJSKA POBOŽNOST.

Lipanjska pobožnost u 19,30 sati
PREDSTAVLJAMO:
.'PUT VJERE I NADE' – POTRESNO SVJEDOČANSTVO 'PREŽIVIO SAM VUKOVAR I OVČARU' danas poslije mise u 10 i 20 sati

Posebno preporučamo pogledajte nedjeljna i blagdanska čitanja u PPT i PPS prezentacijama. http://www.zupavostarnica.hr/ stranica župe Srca Isusova
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)